হন্ডুরাসের ভাষা
স্পেনীয় ভাষা হন্ডুরাসের সরকারি ভাষা। এখানকার প্রায় সবাই স্পেনীয় ভাষাতে কথা বলে। লাখখানেকের মত লোক কিছু আদিবাসী আমেরিকান ভাষাতে কথা বলে। আরও কয়েক হাজার লোক ইংরেজিভিত্তিক একটি ক্রেওল ভাষায় কথা বলে। আন্তর্জাতিক যোগাযোগের ক্ষেত্রে স্পেনীয় ও ইংরেজি ভাষা ব্যবহার করা হয়। প্রধান আদিবাসী ভাষাগুলো হচ্ছে - গারিফুনা, মিস্কিতো, মায়াঙ্গনা, পেচ/পায়া, তোল, চোর্তি ভাষা। ২০শ শতাব্দীতে এসে স্থানীয় অধিবাসীদের মাঝ থেকে লেঙ্কা ভাষা হারিয়ে যায়। তবে, প্রায় ১,০০,০০০ আদিবাসী জনগোষ্ঠীদের মাঝে এ ভাষার উত্তরণে চেষ্টা চালানো হচ্ছে। এছাড়াও, অভিবাসনকৃত ভাষার মধ্যে রয়েছে - আরবি, আর্মেনীয়, তুর্কি, ইউ চাইনিজ।